Qui va deixar primer a qui?

L’Església al poble, o el poble a l'Església?

En la revista digital Nació, el redactor Sr. Ferran Casas va plantejar un tema d'importància cabdal. Fent un estudi de la situació de l'Església a Catalunya, va acabar amb aquesta pregunta: Qui va deixar primer a qui?

Nosaltres, Josefina Pagès i Antoni Ferret, teòloga i historiador, creiem que som prou experts per donar-hi una resposta documentada.

L'any 1891, el papa Lleó XIII, primer papa «una mica progressista», va publicar l'Encíclica Rerum Novarum (coses noves).

Lleó XIII no era pas gaire revolucionari, no arribava ni a socialista, però donava tota la raó als treballadors en dues coses:

Salari suficient per el manteniment d'una família, i llibertat per associar-se.

Aquestes dues coses havien estat discutides i negades (en alguns moments “tolerades”) a Espanya al llarg de tot el segle, entre els governs "moderats" i els "progressistes".

Tots els bisbes d'Espanya, llevat del Dr. Morgades, bisbe de Vic, es van negar a divulgar-la. Fins i tot es van organitzar actes de pregària perquè Déu il·luminés el papa i el tornés a la fe.

El Dr. Morgades no solament la va divulgar, sino que en va fer una versió ampliada.

Qui va deixar primer a qui? Els lectors i les lectores tenen la paraula.

PagèsFerret

Escriptors

“Somnis de justícia”